stanford-oval/wikipedia huggingface dataset:
זיו דשא
ביוגרפיה

דשא נולד בזכרון יעקב. הוא למד בבית ספר יסודי במושבה ובבית ספר תיכון, בפרדס חנה. הוא מילא תפקידי פיקוד ומטה, בחטיבת חיל רגלים, והשתחרר בדרגת רב-סרן. הוא בוגר הטכניון, בפקולטה להנדסה חקלאית, במגמת מים קרקע ואיכות סביבה. בעל תואר שני במנהל עסקים.
דשא עבד בתכנון וניהול פרויקטים הנדסיים, בתחום התשתיות העירוניות וב-16 השנים שלפני היבחרו, עסק בתפקידי ניהול שונים בהיי טק. בו זמנית, הוא היה חבר מועצת זכרון יעקב ויושב ראש ועדת הביקורת של המועצה. הוא היה גם חבר הנהלות בעמותות ומטות מאבק ציבוריים שונים וחבר הנהלת בנק הלוואה וחסכון, המסייע לחבריו בתמיכה כלכלית בעת הצורך.
דשא נבחר בבחירות לראשות המועצה, שהתקיימו בלא בחירות למליאת המועצה, לאחר שקודמו לתפקיד, אלי אבוטבול, התפטר מתפקידו, בעקבות המלצת המשטרה להעמידו לדין, בחשד לאיומים. דשא גבר על המועמדת עלוית פרוינד, לאחר שארבעת המועמדים האחרים הסירו את מועמדותם לקראת יום הבחירות. אחוזי ההצבעה עמדו על קרוב ל-50%.
אחת המשימות הראשונות של דשא בתפקידו, במהלך גל השרפות בישראל, בסוף נובמבר 2016, הייתה התמודדות עם שרפה בזמן אמת, ושיקום נזקיה.
באוקטובר 2018 נבחר דשא כמועמד בתמיכת הליכוד לקדנציה שנייה כראש מועצת זכרון יעקב ברוב של 50.01% מול שני מועמדים אחרים.
לאחר הפעלת תוכנית הבראה כלכלית שזכתה לתמיכת כל המועצה, התייצב מצבה הכלכלי של המועצה. סקר נכסים שנעשה על פי חוק, העביר את המועצה למצב של שיפור מתמיד, הן בחזות, בניקיון ובאירועי תרבות שזכו לכיסוי בתקשורת.
בבחירות 2024 התמודד לכהונה נוספת, קיבל כ-36% מהקולות ולא נבחר לאחר שיריבו, אלי אבוטבול, ראש העיר הקודם, קיבל מעל 45% מהקולות ונבחר לתפקיד.
חיים אישיים

דשא נשוי לדפנה ואב לארבעה ילדים.
הערות שוליים

↑  איתי טטרו, ראש המועצה, זיו דשא, גפן – מגזין המושבות, 24 ביוני 2016
↑   נעה שפיגל, מסתמן: זיו דשא ניצח בבחירות לראשות המועצה המקומית זכרון יעקב, באתר הארץ, 22 ביוני 2016
↑  אלי לוי, ראש מועצת זכרון יעקב התפטר מתפקידו בעקבות ההמלצה להעמיד אותו לדין, באתר nana10‏, 17 באפריל 2016
↑  פוראת נסאר ניר דבורי, ‏נאבקים בלהבות: "סכנת חיים", באתר ‏מאקו‏, 22 בנובמבר 2016
↑  המנצחים המפסידים: תוצאות האמת, באתר ‏מאקו‏, 31 באוקטובר 2018
↑  אריק זיו ויזר, רשימת מועמדים בתמיכת הליכוד לבחירות המוניציפליות, באתר "ליכודניק", ‏2 באוגוסט 2018
↑  אלכסנדרה בויאר דוברת – מועצה מקומית זכרון יעקב, חיי התרבות בזכרון יעקב פרי עשיה נמרצת, גפן, מרץ 2022
↑  סיבוב שני בבנימניה, אלי אבוטבול ניצח את ראש מועצת זכרון יעקב המכהן, באתר ynet, 28 בפברואר 2024
ערך זה הוא קצרמרבנושא פוליטיקאים ישראלים. אתם מוזמנים לתרום לוויקיפדיה ו.
חלבא

| --- | --- |

כיכר העיר
 מדינה:  לבנון לבנון
 מחוז:  עכאר
 נפה:  עכאר
 ראש העיר:  עבד אל חמיד אל חלבי
 שפה רשמית:  ערבית
 תאריך ייסוד:  1886
 גובה:  167 מטרים
 אוכלוסייה:  ‏
  ‑ בעיר:  4,526 (2008)
 קואורדינטות:  34°32′34″N 36°04′47″E﻿ / ﻿34.542777777778°N 36.079722222222°E﻿ / 34.542777777778; 36.079722222222 
 אזור זמן:  UTC +2
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ זחלה א-נבטיה ישראל סוריה הים התיכוןחלבא(למפת לבנון רגילה) ביירות צור טריפולי צידון בעלבכ זחלה א-נבטיה ישראל סוריה הים התיכוןחלבא  he tabBackground:;tabBorder:#aaa;defaultTab:0;
חלבא (בערבית: حلبا) היא עיירה בצפון לבנון המשמשת כבירת מחוז עכאר. היישוב הוקם ב-1886 על ידי מוחמד פאשה (ער') שהיה הנציב העות'מאני בלבנט. אוכלוסיית העיירה היא 4,526 תושבים נכון למפקד התושבים שנערך ב-2008.
העיירה שוכנת בבקעת עכאר סמוך לנחל ערקא, בסמוך לגבול לבנון-סוריה. במקום שוכן מטה הלוגיסטיקה של הצלב האדום בצפון לבנון ודרום סוריה ומטה המחלקה לפיתוח בינלאומי של בריטניה (אנ').
אוכלוסיית העיירה מורכבת ממוסלמים סונים, נוצרים יוונים אורתודוקסים ונוצרים מרונים, כמו כן קיימים בחלבא שני מסגדים, כנסייה יוונית וכנסייה מרונית.
בחלבא קיימים מבנים עתיקים ומבצרים מתקופת האימפריה הרומית, העיירה ממוקמת כ-9 ק"מ מדרום לגבול עם סוריה, כ-24 קילומטרים צפון מזרחית לטריפולי וכ-87 קילומטרים מבירת המדינה, ביירות.
בשנת 2021 פרצו בעיירה הפגנות במחאה על המשבר הכלכלי במדינה.
הערות שוליים

↑  אדם ארנון, ארץ לבנון, 2005, עמ' 241
↑  בעקבות החמרת המשבר הכלכלי: קומוניסטים הפגינו לרוחבה ולאורכה של לבנון, באתר זו הדרך, ‏22 במרץ 2021
| --- | --- |
בקרת זהויות :  BnF: cb14527265t (data)  SUDOC: 103529926  VIAF: 5144648131352729229   WorldCat (עם VIAF): 5144648131352729229 
ערך זה הוא קצרמרבנושא יישובים בלבנון. אתם מוזמנים לתרום לוויקיפדיה ו.
חולויוב

חולויוב (באוקראינית: Вузлове ,Узловое, ווזלובה או אוזלובה; בפולנית: Chołojów; ביידיש: כאָליעוו) היא עיירה במחוז לבוב שבמערב אוקראינה, בה התקיימה עד השואה קהילה יהודית גדולה.
תולדות היישוב

חולויוב נזכרת לראשונה בשנת 1462, ובאמצע המאה ה-17 הוענקו לה זכויות עיר. בעקבות חלוקת פולין האזור נכלל בתחומי האימפריה האוסטרו-הונגרית. בשנת 1921 נכללה העיירה בתחום הרפובליקה הפולנית השנייה.
יהודי חולויוב

יהודים ישבו בעיירה מראשית המאה ה-18. במהלך מלחמת העולם הראשונה פרעו ביהודי העיירה הקוזקים, ולאחר המלחמה עזבו את היישוב רבים מיהודיו.
בין מלחמות העולם התקיימה בעיירה פעילות ציונית, ופעל בה בית ספר עברי. בשנים אלה נמנו בעיירה 793 יהודים, כחמישית מתושביה. עם הכיבוש הסובייטי של האזור בספטמבר 1939, נאסרה הפעילות הציבורית היהודית בעיירה.
העיירה נכבשה בידי הגרמנים במהלך מבצע ברברוסה, לאחר שהופצצה מהאוויר, ואלו החלו מיד לחטוף את יהודיה לעבודות כפייה שונות.
ב-15 בספטמבר 1941 פשטו שוטרים גרמנים ואוקראינים על בתי היהודים בעיירה, וריכזו את כל יושביהם בכיכר השוק בעיירה, תוך ירי בנמלטים. משם נלקחו יהודי העיירה וכפרי הסביבה אל מחוץ לעיירה, ונרצחו בבור ירי. כעבור שישה שבועות נרצחו יתר יהודי העיירה וסביבתה.
חיים חיסין

| --- | --- |

 לידה:  3 בינואר 1865 מיר, האימפריה הרוסית 
 פטירה:  26 בספטמבר 1932 (בגיל 67) אחוזת בית, פלשתינה (א"י) 
 מקום קבורה:  בית הקברות טרומפלדור 
 לימודי רפואה:  אוניברסיטת ברן 
 תפקידים:  רופא 
 
ד"ר חיים חיסין
דמותו, בפסיפס של נחום גוטמן בקומת הכניסה של מגדל שלום בתל אביב
הנהלת הגימנסיה העברית, 1910; משמאל: אליהו ברלין, מנחם שינקין, בן-ציון מוסינזון, חיים בוגרשוב, חיים חיסין
פאניה חיסין, 1885
מצבת קברו של חיסין בבית הקברות טרומפלדור
חיים איסר חיסין (3 בינואר 1865 – 26 בספטמבר 1932) היה רופא, פעיל ציוני בבלארוס, אז חלק מהאימפריה הרוסית, איש ביל"ו מראשוני תל אביב.
קורות חיים

נולד בה' בטבת בעיירה מיר שבבלארוס (אז באימפריה הרוסית) ליעקב. התחנך ב"חדר", ולאחר מכן בבית ספר במוסקבה. היה פעיל בתנועה המהפכנית הרוסית וחש עצמו כפטריוט רוסי. לאחר פוגרום הסופות בנגב ביהודי רוסיה ב-1881 הבין שכיהודי אין לו עתיד ברוסיה ולכן הצטרף לביל"ו. באוגוסט 1882 עלה לארץ ישראל עם אשתו לעתיד, פאניה לבית פריזר. בתחילה עבד במקווה ישראל, ולאחר מכן עבר לראשון לציון, והיה מפועליה ומבוניה הראשונים של המושבה. שם נישא לפאניה ב-1883 (כשבוע לפני חג הפסח). בשנת 1885 הצטרפו השניים לבילויים שייסדו את גדרה. ולאחר שעזבוה חיסין עבד כעגלון בקו יפו–ירושלים.
כיוון שהתפרנס בדחק החליטו השניים בשנת 1887 לעזוב את הארץ ולשוב לאודסה. חיסין שהה בחוץ לארץ לסירוגין כמעט עשרים שנה. ברוסיה למד רוקחות בחרקוב ועבד כרוקח ובשנת 1898 השאיר את משפחתו ברוסיה, עבר לשווייץ והחל בלימודי רפואה באוניברסיטת ברן. בעת שהותו בחוץ לארץ המשיך חיסין את הפעילות הציונית, וכתב מאמרים על החיים בארץ ישראל, ואף שימש כרב. הוא השתתף בקונגרסים הציוניים ה-5 וה-6 בשנים 1901 ו-1903 והיה חבר בפרקציה הדמוקרטית.
בשנת 1905 שב לארץ ישראל בפעם האחרונה, עבר ליפו והחל עוסק בעסקי הציבור, כמנהל הוועד הפועל היפואי של חובבי ציון. במסגרת זו נמנה עם גרעין אחוזת בית, מייסדי תל אביב, וזמן מה אף היה יושב ראש ועד אחוזת בית. היה פעיל בוועד האודסאי בארץ ישראל ובמועצה הארץ-ישראלית. ייסד את מושבי הפועלים של הוועד האודסאי: עין גנים, באר יעקב ונחלת יהודה. בתל אביב שימש הן כעסקן והן כרופא, הסדיר את הסניטציה של היישוב החדש, ופיקח באופן אישי על ניקיון הרחובות והבתים. זמן מה היה אחד משני הרופאים היחידים שעבדו בתל אביב, לצד ד"ר יהודה לייב (אריה ליאון) פוחובסקי.
ב-11 בינואר 1912 התכנסו בדירתו של ד"ר דב מאיר קרינקין בתל אביב שישה רופאים: חיים חיסין, בת שבע יוניס גוטמן, יהודה לייב פוחובסקי, דב מאיר קרינקין, מנחם שטיין, משה שרמן והרוקח זאב אורבוך והכריזו על הקמת "אגודה מדיצינית עברית יפו, ארץ-ישראל". אגודה זו היוותה גרעין של "ההסתדרות הרפואית העברית בארץ-ישראל", שהפכה עם קום המדינה ל"הסתדרות הרפואית הישראלית" (הר"י).
כאשר פרצה מלחמת העולם הראשונה שהתה אשתו בביקור אצל משפחתה ולא יכלה לשוב לארץ ישראל. 
חיסין ומשפחתו גורשו מתל אביב על ידי העות'מאנים בפסח תרע"ז 1917, והתיישבו במושבה יבנאל, שם טיפל בגולים אחרים שהגיעו לאזור. באפריל 1918, לאחר מותו של הרופא אברהם חיים גרין מטיפוס הבהרות, התמנה חיסין לרופא של צפת. הוא החזיק בתפקיד עד יולי 1918 ופעל למיגור המגפה. עם תום המלחמה שב חיסין לתל אביב ואשתו חזרה גם היא מרוסיה בשנת 1919. פאניה חיסין נפטרה בשנת 1920.
חיים חיסין נפטר בכ"ה באלול תרצ"ב, ונטמן בבית הקברות טרומפלדור שבתל אביב.
לחיסין ולרעייתו פאניה נולדו חמש בנות ובן – שרה, יהודית, אסתר, עדה, דבורה ואלכסנדר. נכדתו היא נעמי פולני, בתם של עדה ויחיאל. נינו הוא גידי גוב. אחד מבני-ניניו הוא קפטן ושחקן נבחרת ישראל בכדורגל, שרן ייניי.
על שמו קרויים שכונת תל חיים, רחוב וגן ציבורי בתל אביב.
חיסין הרוכב על חמורו הוא דמות קבועה בציוריו ובסיפוריו של נחום גוטמן. וכך כתב גוטמן על חיסין:
"הנה על כן, למראה גבו בלבד היו הילדים שברחוב מחייכים. כי היו נזכרים ברפואות המתוקות שזכו להן מידיו. האמהות היו מפסיקות לנגב את הצלחות וממהרות לחלון, לשלוח אחריו מבט רוחש טובה. וערבי זקן היה מחיש את רגליו חולות השיגרון ומניח על האוכף של ד"ר חיסין פרחים רטובים"
יומנו ומכתביו

מיומן אחד הבילויים (תרגום מרוסית: ש. הרברג; עיבוד ומילואים: מרדכי רייכר), פתח תקווה: בית נטע (הרפז), תשכ"ז-1967.
מסע בארץ המובטחת (תרגם מרוסית: חיים בן-עמרם; מבוא והערות: שולמית לסקוב), תל אביב: 1982.
מרשומות אחד הבילויים (קיבצה מקורות, תרגמה וערכה: שולמית לסקוב), ירושלים: יד בן צבי, תשנ"א-1990.
ראו גם

מייסדי תל אביב
לקריאה נוספת

אברהם יערי, זכרונות ארץ ישראל, כרך א, פרק לט: עלית בני־ביל"ו והתאחזותם בארץ, מיומנו של ח. חיסין, תרמ"ב–תרמ"ה (1882–1885), עמ' 446–474.
נתן דונביץ', תל אביב, תל אביב: הוצאת שוקן, 1959.
נחום גוטמן, עיר קטנה ואנשים בה מעט, הוצאת דביר, 1999.
אניטה שפירא, צומת ביל"ו - שלושה ביל"ויים וארץ ישראל, ספרית אפקים, עם עובד, 2019.
הערות שוליים

↑  ד"ר א. גולדשטיין, ד"ר מ. שכטר, "אוצר הרפואה והבריאות - לכסיקון רפואי",תל אביב; הוצאת דביר, 1955, הפרק: "רופאים יהודים במשך הדורות", (עורך: חיסין חיים), עמוד 1505
↑  הרפואה, "מאה שנה להיווסדה של ההסתדרות הרפואית בישראל (הר"י)", פרופ' נסים לוי, הפקולטה לרפואה ע"ש רפפורט, הטכניון, חיפה, ינואר 2012.
↑  "צומת ביל"ו", באתר עם עובד
| --- | --- |
בקרת זהויות :  NLI: 987007305706205171  BnF: cb10942135z (data)  GND: 123680298  ISNI: 0000 0000 6680 4256  LCCN: n82215394  NTA: 13077457X  VIAF: 13222972   WorldCat (עם VIAF): 13222972
חומצה אורסודאוקסיכולית

| חומצה אורסודאוקסיכולית |
| --- | --- |
נוסחה כימית: C24H40O4
מסה מולקולרית: 392.56 גרם/מול
מספר CAS: 128-13-2
נקודת היתוך: 203–206 °C
חומצה אורסודאוקסיכולית (C24H40O4) היא חומצה המצויה באופן טבעי במרה בגוף האדם.
חומצה זו מצויה בכמויות גדולות במרה של דובים שחורים אסיתיים, ומכאן שמה (Urs בלטינית פירושו "דב"). לחומצה תפקיד חשוב בשמירה על ריכוז הכולסטרול בדם. החומצה נמכרת באופן מסחרי כתרופה לטיפול באבני מרה בחולים המעוניינים בתחליף לניתוח.
חומצה אלפא-לינולנית

| --- | --- |
 
 כתיב כימי:  C₁₈H₃₀O₂ 
 מסה מולרית:  278.436 גרם/מול
 מספר CAS:  463-40-1
 צפיפות:  0.9164 גרם/סמ"ק
 
חומצה אלפא-לינולנית או ALA (באנגלית: α-Linolenic acid או alpha-Linolenic acid) היא חומצת שומן חיונית באומגה 3, המצויה בזרעים, הנפוצים שבהם: זרעי צ'יה, זרעי פשתן, זרעי מרווה מרושתת, באגוזים (בעיקר אגוז מלך) וכן בכמה שמנים צמחיים נפוצים.
בספרות הפיזיולוגית הוא מצוין על ידי מספר הליפיד שלו 18:3.
ALA היא חומצה קרבוקסילית עם שרשרת 18 פחמנים ושלושה קשרי ציס כפולים. הקשר הכפול הראשון ממוקם בפחמן השלישי מקצה המתיל של שרשרת חומצת השומן, הידוע כקצה ה ω ולכן הוא מסומן כחומצת שומן ω-3 ‏(omega-3). היא איזומר של חומצה גמא-לינולנית (GLA), המסומנת כחומצת שומן n-6 ‏(omega-6).
חומצה ארכידונית

| --- | --- |

מולקולת חומצה ארכידונית
 
 שם סיסטמטי:   5,8,11,14-Eicosatetraenoic acid 
 שמות נוספים:  Icosa-5,8,11,14-tetraenoic acid
 כתיב כימי:  C₂₀H₃₂O₂ 
 מסה מולרית:  304.47 גרם/מול
 מראה:  נוזל
 מספר CAS:  506-32-1
 צפיפות:  0.922 גרם/סמ"ק
 מצב צבירה:  נוזל
 מסיסות:  אינו מסיס במים, מסיס בממסים א-פולרים כבנזן
 טמפרטורת היתוך:  -49 °C   224.15 K
 טמפרטורת רתיחה:  169-171 °C   271.15 K
 חומציות:  4.752 ‏pKa
 נקודת הבזק:  113 °C   386.15 K
 
מספור הפחמנים בחומצה ארכידונית
חומצה ארכידונית היא חומצת שומן רב-בלתי-רוויה מסוג אומגה 6. היא המקבילה הבלתי רוויה של חומצה ארכית, הנמצאת בשמן בוטנים (בלטינית ארכיס = בוטן).
המבנה הכימי של חומצה ארכידונית הוא: חומצה קרבוקסילית קשורה לשרשרת של 20 פחמנים שבתוכה 4 קשרים כפולים בתצורת ציס. הקשר הכפול הראשון הוא בפחמן מספר 6 מצד אומגה.
חומצה ארכידונית נפוצה בפוספוליפידים המרכיבות את ממברנות התאים בגוף האדם. כמו כן, נפוצה במוח. בתקשורת בין תאים נעשה שימוש בחומצה ארכידונית בתור מסר שניוני. היא אינה נחשבת חומצת שומן חיונית משום שהיא מופקת בגוף מחומצה לינולאית. יונקים החסרים את היכולת לייצר חומצה ארכידונית נאלצים לקבלה דרך המזון. מכיוון שהחומצה אינה נמצאת בצמחים, הן מוכרחות לקיים דיאטה קרניבורית. דוגמה לחיה כזו היא החתול.
חלב שקדים

| --- | --- |

 
 מאכלים
 סוג:  טבעוני, חלב צמחי, משקה ללא אלכוהול
 תאריך יצירה:  העשור הראשון של המאה ה־13 
 מרכיבים עיקריים:  שקד, מים 
 
חלב שקדים
חלב שקדים גולמי
חָלָב שְׁקֵדִים הוא משקה לבן העשוי משקדים טחונים, מים ולעיתים גם ממתיקים.
בשונה מחלב מן החי, חלב השקדים אינו מכיל כולסטרול או לקטוז. חלב השקדים שימש כמשקה של המעמדות הגבוהים החל מהתקופה הרומית בכל רחבי אירופה ואסיה.
בימי הביניים שימש חלב השקדים תחליף לחלב בתקופת התענית, בה נאסר על נוצרים לאכול מוצרים מן החי. חלב השקדים אף שימש תחליף לחלב רגיל בשל עמידותו לעומת חלב הבקר (בתקופה בה טרם היו אמצעי הקירור), ולכן חלב השקדים שימש כמשקה, בעוד שחלב הבקר והצאן חובץ לחמאה וגבינות.
כיום נמכר חלב שקדים בייצור מסחרי, ולעיתים מוסיפים לו תמציות טעם בטעמי וניל ושוקולד. משקה שקדים מזרח תיכוני נפוץ המתבסס על חלב שקדים קרוי "רוזטה" ונמכר לרוב כסירופ לבן ממותק בניחוח שקדים, אותו מדללים במים קרים או שותים עם ערק. בישראל נמכר ממרח חלב שקדים בכבישה קרה (במרקם דמוי טחינה) שאינו ממותק, הניתן לשימוש כמשקה (כשמדולל במים), כממרח לכריכים וכתוספת לסלט פירות, גרנולה ודגני בוקר.
מרכיבים תזונתיים

בניגוד לחלב ולחלב סויה, כמות החלבון בחלב שקדים היא מועטה ביותר, ותכולת הנתרן שבו גבוהה יותר. בהשוואה לחלב פרה, חלב שקדים מכיל פחות שומן רווי ויותר שומן לא רווי.
הערות שוליים

↑  מאיה נבון, כל סוגי החלב ותחליפיו - מה הכי בריא לנו?, באתר ynet, 3 בינואר 2014
↑  אחת ולתמיד: האם חלב צמחי הוא תחליף לחלב פרה?, באתר Infomed
זחלי עור נודדים

| --- | --- |

 תחום:  מחלות זיהומיות 
 קישורים ומאגרי מידע
 eMedicine:  998709 
 MeSH:  D007815
 סיווגים
 ICD-10:  B76.9 
 ICD-11:  1F68.2 
 
זחלי עור נודדים (באנגלית: Cutaneous larva migrans; בקיצור CLM) היא מחלת עור בבני אדם, הנגרמת על ידי הזחלים של טפילי נמטודות שונים ממשפחת תולעי הקרס (סוג של Ancylostomatidae). הטפילים חיים במעיים של כלבים, חתולים וחיות בר. אין לבלבל אותם עם חברים אחרים במשפחת תולעי הקרס שבני האדם הם פונדקאים סופיים עבורם, כמו ה-Ancylostoma duodenale וה-Necator americanus.
המחלה המכונה עממית התפרצות זוחלת בשל המצג שלה על העור. היא ידועה באופן דו-משמעי גם בשם "גרד קרקע" או (בחלקים מסוימים של דרום ארצות הברית) "תולעי חול", מכיוון שהזחלים אוהבים לחיות בחולות ובאדמה. שם עממי נוסף הוא גירוד שרברב. המונח הרפואי CLM פירושו המילולי "זחלים נודדים בעור".
תסמינים וסימנים

הזיהום גורם להתפרצות אדומה, גירוד עז, ועלול להיראות כמו נגעים מתפתלים. הגירוד יכול להיות כואב מאוד ואם העור נשרט עלול לאפשר לזיהום חיידקי משני להתפתח. מחלת "זחלי עור נודדים" נרפאית בדרך כלל באופן ספונטני תוך שבועות עד חודשים וידוע כי היא נמשכת גם עד שנה אחת. עם זאת, חומרת התסמינים גורמת בדרך כלל לנדבקים לפנות לטיפול רפואי לפני שמתרחש הריפוי הספונטני. לאחר טיפול מתאים, נדידת הזחלים בתוך העור נעצרת וההקלה בגירוד הנלווה יכולה להתרחש תוך פחות מ-48 שעות.
המחלה נפרדת ממחלת "זחלי המירוץ העורי" הדומה שנגרם על ידי Strongyloides. גם "זחל המירוץ" גורם להתפרצויות גרוד נודדות אך מאופיין על ידי:
מהירות נדידה בסדר גודל של סנטימטרים לשעה
מעורבות פריאנלית עקב זיהום אוטומטי מצואה
פס רחב של אורטיקריה.
הסיבות למחלה

ביצי תולעי קרס נשפכות בצואה נגועה של כלבים (או בעלי חיים אחרים) ומועברות אל הקרקע ואל חול החוף, שם מתפתחות במשך תקופה של 1–2 שבועות לצורת זחל זיהומי (זחלים פילאריפורמיים). הזחלים הפילאריפורמיים יכולים לחדור לעור המארח האנושי כדי להתחיל את המחזור הטפילי גם דרך עור שלם ולא פגוע שבא במגע עם אדמה או חול המזוהם בצואה. למרות שהם מסוגלים להדביק את הרקמות העמוקות יותר של בעלי חיים (דרך הריאות ולאחר מכן למערכת המעיים), בני אדם הם מארחים מקריים והזחלים מסוגלים לחדור רק לאפידרמיס של העור. הם יוצרים את המאורות דמויי התולעת האופייניים הנראים מתחת לעור. לטפילים אלו חסרים ככל הנראה את אנזימי הקולגן הנדרשים כדי לחדור דרך קרום הבסיס עמוק יותר לתוך שכבות העור.
טיפול

ניתן לטפל ב-CLM במספר דרכים שונות:
חומרים סיסטמיים (אורליים) כוללים אלבנדזול (שם מסחרי אלבנזה) ואיברמקטין (שם מסחרי Stromectol).
חומר נוסף שניתן למרוח באופן מקומי או ליטול דרך הפה הוא תיאבנדזול (שם מסחרי Mintezol), חומר Anthelmintic כלומר נגד טפילים.
חומרי הקפאה מקומיים כולל אתילן כלוריד או חנקן נוזלי המיושמים באופן מקומי יכולים להקפיא ולהרוג את הזחלים, אך לשיטה זו יש שיעור כישלון גבוה מכיוון שהזחלים ממוקמים בדרך כלל הרחק מהאתר של שובלי העור הנראים לעין. בנוסף זוהי שיטה כואבת שעלולה לגרום לשלפוחיות ו/או כיבים בעור ולכן אינה מומלצת.
מומלץ להשתמש בבנדריל או בקרם נגד גירוד (כלומר קרם קורטיזון או קלמין). זה יעזור להקל על חלק מהגירוד.
נעילת נעליים באזורים שבהם ידוע שטפילים אלו הם אנדמיים, מספקת הגנה מפני זיהום. באופן כללי הימנעות מחשיפה של העור לאדמה או לחול מזוהמים מספקת את ההגנה הטובה ביותר. באזורים מסוימים נאסר להביא כלבים לחופים בניסיון לשלוט בהדבקה בבני אדם.
ראו גם

דֶרמָטוֹלוֹגִיָה
טפיל מעיים
Visceral larva migrans
(List of migrating cutaneous conditions) רשימה של מצבים עוריים נודדים
הערות שוליים

↑  Caumes, E. (1 במאי 2000). "Treatment of Cutaneous Larva Migrans". Clinical Infectious Diseases. 30 (5): 811–814. doi:10.1086/313787. PMID 10816151. {{cite journal}}:  (עזרה)
↑  Albanese, G; Caterina Venturi; Giuseppe Galbiati (2001). "Treatment of larva migrans cutanea (creeping eruption): a comparison between albendazole and traditional therapy". International Journal of Dermatology. 40 (1): 67–71. doi:10.1046/j.1365-4362.2001.01103.x. PMID 11277961.
1 2  Chaudhry, AZ; Lonworth DL (1989). "Cutaneous manifestations of intestinal helminthic infections". Dermatol Clin. 7 (2): 275–90. doi:10.1016/S0733-8635(18)30599-0. PMID 2670373.
↑  ARTHUR, ROBERT P. (1 באוגוסט 1958). "Larva Currens". AMA Archives of Dermatology. 78 (2): 186–90. doi:10.1001/archderm.1958.01560080044007. PMID 13558704. {{cite journal}}:  (עזרה)
↑  CDC. "Parasites". נבדק ב-25 באפריל 2013. {{cite web}}:  (עזרה)
↑  "Cutaneous Larva Migrans". StatPearls. StatPearls. 2021. PMID 29939528.
↑  Drugs.com. "Albenza". Drugs.com. נבדק ב-25 באפריל 2013. {{cite web}}:  (עזרה)
↑  Drugs.com. "Stromectol". Drugs.com. נבדק ב-25 באפריל 2013. {{cite web}}:  (עזרה)
↑  Drugs.com. "Mintezol". Drugs.com. נבדק ב-25 באפריל 2013. {{cite web}}:  (עזרה)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
חלבון חומוס

חלבון חומוס הוא חלבון מן הצומח, המתקבל על ידי מיצוי בתהליכים שונים של גרעיני חִמְצָה תרבותית (שם מדעי: Cicer arietinum).
תהליכי המיצוי יכולים להיות על ידי שימוש בנקודת PH איזואלקטרית, שימוש בהפרדת אוויר או טיפול והפרדה אנזימטיים.
גרגירי החומוס במצבם הטבעי מכילים 16-24% חלבון. קיימים ריכוזים שונים לחלבון חומוס.
שימושים

החלבון מיוצר בהליך מיצוי או הפרדה, אינו מכיל גלוטן ואינו רשום כאלרגן. המוצר יכול להוות תחליף לחלבון מן החי כגון חלבון ביצה, חלבון חלב וחלבון בשר בקר.
מוצרים שניתן לבסס על חלבון חומוס הם יוגורטים ללא חלב, משקאות צמחיים, חטיפי אנרגיה עתירי חלבון, מאפים, מיונז ללא ביצה, תחליפי בשר ועוד.
ראו גם

אקוופאבה
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
חומצה איזופתלית

| --- | --- |

מולקולת חומצה איזופתלית
 
 שם סיסטמטי:   benzene-1,3-dicarboxylic acid 
 שמות נוספים:  meta-Phthalic acid, Isophthalic acid
 כתיב כימי:  C₈H₆O₄ 
 מסה מולרית:  166.14 גרם/מול
 מראה:  גבישים לבנים
 מספר CAS:  121-91-5
 צפיפות:  1.526 גרם/סמ"ק
 מצב צבירה:  מוצק
 מסיסות:  0.12 גרם לליטר
 טמפרטורת היתוך:  348 °C   621.15 K
 חומציות:  3.46, 4.46 ‏pKa
 
חומצה איזופתלית (Isophthalic acid) או חומצה מטא-פתלית היא חומצה קרבוקסילית ארומטית שנוסחתה C8H6O4. המולקולה בנויה מטבעת בנזן אליה קשורות שתי קבוצות חומציות בעמדה מטה (על שני פחמנים בעמדות 1 ו3) זהו איזומר של חומצה פתלית וחומצה טרפתלית. החומר משמש לייצור פולימר כדוגמת נומקס ובתערובת עם חומצה טרפתלית לסינתזת הפולימר לייצור בקבוקי משקה.
חומצה איזופתלית מיוצרת מחמצון של מטא-קסילן על ידי חמצן בקטליזה של קובלט-מנגן. במעבדה ניתן גם להשתמש בחומצה כרומית כמחמצן.
מלח הבריום של חומצה איזופתלית מסיס מאוד בניגוד למלח הבריום של האיזומרים האחרים של חומצה פתלית.
איזומרים

חומצה איזופתלית היא אחת משלושה איזומרים של בנזן די-קרבוקסיל שני האיזומרים האחרים הם חומצה פתלית בה תופסות החומצות הקרבוקסיליות את עמדות 1 ו 2בטבעת הבנזן וחומצה טרפתלית בה מצויות החומצות בעמדת פרה כלומר על פחמנים 1 ו 4.
| 0 | 1 | 2 |
| --- | --- | --- |

| חומצה פתלית | חומצה איזופתלית | חומצה טר-פתלית (מטה-פתלית) |
| (ortho-phthalic acid) | (meta-phthalic acid) | (para-phthalic acid) |
חומצה איקוסאפנטאנואית

חומצה איקוסאפנטאנואית (שם מדעי: icosapentaenoic acid; לעיתים קרובות בראשי תיבות: EPA) היא חומצת שומן רב בלתי רווית, כלומר היא חומצה בעלת יותר מקשר כפול אחד. החומצה האיקוסאפנטאנואית היא חומצה מקבוצת האומגה 3. מקורה העיקרי בדגי ים הרינג וסלמון, אך גם מופיעה בחלב אם.
בשנת 2013 הצליחו מדענים באמצעות שינויים גנטיים לגרום לצמח הקמלינה לייצר חומצה איקוסאפנטאנואית.
החומצה הכרחית לתפקוד אופטימלי של תאים בגוף האדם.
נוסחתה המולקולרית: C19H29COOH או C20H30O2. וברישום מקוצר: C20:5ω3.
הערות שוליים

↑  Successful high-level accumulation of fish oil omega-3 long-chain polyunsaturated fatty acids in a transgenic oilseed crop - Ruiz-Lopez - 2013 - The Plant Journal - Wiley Onli...
| --- | --- |
בקרת זהויות :  NDL: 00577439 
ערך זה הוא קצרמרבנושא כימיה. אתם מוזמנים לתרום לוויקיפדיה ו.
זכויות להט"ב בסנט מארטן

| --- | --- |

סנט מארטן
 מעמד בחוק:  חוקי
 טרנסג'נדריות:  אין הכרה בשינוי מגדר
 שירות צבאי:  לסביות, הומואים, טרנסג'נדרים וביסקסואלים מוצהרים רשאים לשרת, הולנד אחראית להגנה
 הגנה מפני אפליה:  הגנה מוחלטת מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  נישואים חד-מיניים המבוצעים בהולנד מוכרים מאז 2001
 אימוץ:  אין הכרה באימוץ על ידי זוגות חד מיניים
 
 הצבעה על הצהרת האו"ם:  בעד, כחלק ממלכת ארצות השפלה של הולנד, אשר הצביעה בעד
לסביות, הומואים, טרנסג'נדרים וביסקסואלים (להט"ב) באחת מארבע המדינות המרכיבות את ממלכת ארצות השפלה של סנט מארטן מתמודדים עם אתגרים משפטיים וחברתיים שתושבים הטרוסקסואלים אינם חווים. בעוד פעילות הומוסקסואלית בין גברים או נשים היא חוקית בשטחי המחוז, זוגות חד מיניים ומשקי בית בראשות זוגות חד מיניים אינם זכאים לאותן ההכרות המשפטיות הזמינות לבני זוג הטרוסקסואלים. נישואים חד-מיניים מוכרים עבור בעלי אזרחות הולנדית המבוצעים בהולנד אם כי לא בשטחי המחוז.
מעמד בחוק

פעילות הומוסקסואלית בין גברים או נשים חוקית בסנט מארטן, בעוד גיל ההסכמה מוגדר כשווה בין זוגות הטרוסקסואלים והומוסקסואלים כאחד - 15 שנים.
הכרה במערכות יחסים חד מיניות

כחלק מממלכת ארצות השפלה, על סנט מארטן להכיר בנישואים חד מיניים הרשומים בהולנד וכן בבונייר, סנט אוסטטיוס וסאבt (איים הידועים כהולנד הקריבית) כתקפים. עם זאת, זוגות חד מיניים אינם יכולים להתחתן באופן חוקי באי עצמו.
באפריל 2015, נציגי כל ארבע המדינות המרכיבות הסכימו כי "לזוגות חד מיניים יהיו זכויות שוות בכלל הממלכה".
באוגוסט 2015, במתן פסק הדין של אוליארי ואחרים נגד איטליה, בית הדין האירופי לזכויות אדם (ECHR) קבע כי אי הכרה חוקית עבור זוגות חד מיניים היא מפלה, בעוד פסיקותיו של בית הדין חלות גם לגבי סנט מארטן.
הגנה מפני אפליה

הקוד הפלילי של סנט מרטן, אשר נחקק ב-2012, אוסר על אפליה בלתי הוגנת והסתה לשנאה ולאלימות על רקעים שונים בהם "נטייה הטרוסקסואלית או הומוסקסואלית". סעיף 1: 221 לחוק מתאר אפליה כ-"כל צורה של אפליה, הדרה, הגבלה או העדפה, אשר מטרתה או השפעתה להשפיע או על הכרה, הנאה או מימוש זכויות אדם וחירויות יסוד בתחומים פוליטיים, כלכליים, חברתיים ותרבותיים או בתחומים אחרים בחיי החברה". סעיפים 2:61 ו-2:62 קובעים עונשים החל מקנסות ועד שנת מאסר על הפרת החוק.